Az amerikaiak október 11-12. éjszakáján sikerrel megtámadták a szigetre erősítést szállító flottát az Esperance-foknál, és győztek. Október 26-án Guadalcanaltól keletre ismét összecsapott a két flotta. A japán hajóhadban négy, az amerikaiban két hordozó haladt. A csatában a japánok száz, az amerikaiak ötven gépet vesztettek, de elsüllyedt a Hornet, és ismét megrongálódott az Enterprise. November 12. és 15. között, a Résben ismét összecsapott a két had. A jütlandi csata óta először csapott össze csatahajó csatahajóval. A döntő előnyt az amerikaiak által használt radar jelentette.